Päätösasiakirja Euroopan talousyhteisön ja Israelin valtion välisen sopimuksen lisäpöytäkirjan sekä rahoitusalan yhteistyötä koskevan pöytäkirjan tekemisestä - Yhteinen julistus - Euroopan talousyhteisön julistus - Saksan liittotasavallan hallituksen edustajan julistukset - Kirjeenvaihdot



Virallinen lehti nro L 270 , 27/09/1978 s. 0015 - 0019

Suomenk. erityispainos Alue 11 Nide 8 s. 0017

Ruotsink. erityispainos Alue 11 Nide 8 s. 0017



PÄÄTÖSASIAKIRJA Täysivaltaiset edustajat, jotka edustavat Hänen Majesteettiaan Belgian kuningasta, Hänen Majesteettiaan Tanskan kuningatarta, Saksan liittotasavallan presidenttiä, Ranskan tasavallan presidenttiä, Irlannin presidenttiä, Italian tasavallan presidenttiä, Hänen Kuninkaallista Korkeuttaan Luxemburgin suurherttuaa, Hänen Majesteettiaan Alankomaiden kuningatarta, Hänen Majesteettiaan Ison-Britannian ja Pohjois-Irlannin yhdistyneen kuningaskunnan kuningatarta ja Euroopan yhteisöjen neuvostoa sekä Israelin valtiota, jotka ovat kahdeksantena päivänä helmikuuta vuonna tuhatyhdeksänsataaseitsemänkymmentäseitsemän kokoontuneet Brysseliin allekirjoittamaan Euroopan talousyhteisön ja Israelin valtion sopimuksen lisäpöytäkirjan sekä rahoitusyhteistyötä koskevan pöytäkirjan, ovat allekirjoittaessaan kyseiset pöytäkirjat: - hyväksyneet yhteisen julistuksen käsitteestä sopimuspuolet, - antaneet seuraavat julistukset: 1. Euroopan talousyhteisön julistus rahoitusta koskevan pöytäkirjan 2 artiklassa tarkoitetusta Euroopan laskentayksiköstä; 2. Saksan liittotasavallan hallituksen edustajan julistus lisäpöytäkirjan ja rahoitusta koskevan pöytäkirjan soveltamisesta Berliiniin; 3. Saksan liittotasavallan hallituksen edustajan julistus käsitteen Saksan kansalainen määrittelystä, - käyneet seuraavan kirjeenvaihdon: 1. kirjeenvaihto pöytäkirjojen täytäntöönpanosta ennen niiden voimaantuloa; 2. kirjeenvaihto yhteistyöstä tieteen, teknologian ja ympäristönsuojelun alalla. Edellä mainitut julistukset ja kirjeenvaihto ovat tämän päätösasiakirjan liitteinä. Täysivaltaiset edustajat ovat sopineet, että julistukset ja kirjeenvaihto saatetaan tarvittaessa aiheellisiin menettelyihin niiden oikeellisuuden varmistamiseksi samoin edellytyksin kuin pöytäkirjat. Yhteinen julistus käsitteestä sopimuspuolet Sopimuspuolet sopivat lisäpöytäkirjan ja rahoitusta koskevan pöytäkirjan tulkinnasta siten, että kyseisissä pöytäkirjoissa esiintyvällä ilmaisulla "sopimuspuolet" tarkoitetaan toisaalta yhteisöä ja jäsenvaltioita tai yksinomaan joko yhteisöä tai jäsenvaltioita ja toisaalta Israelin valtiota. Kyseiselle ilmaisulle kussakin tapauksessa annettava merkitys määräytyy Euroopan talousyhteisön perustamissopimuksen vastaavien määräysten mukaisesti. Euroopan talousyhteisön julistus rahoitusta koskevan pöytäkirjan 2 artiklassa tarkoitetusta Euroopan laskentayksiköstä 1. Euroopan laskentayksikkö, jota käytetään rahoitusta koskevan pöytäkirjan 2 artiklassa tarkoitettujen määrien ilmaisemiseen, määritellään Euroopan talousyhteisön jäsenvaltioiden valuuttojen seuraavien määrien yhteissummana: >TAULUKON PAIKKA> 2. Euroopan laskentayksikön arvo muussa valuutassa on 1 kohdassa mainittujen valuuttamäärien kyseisessä valuutassa laskettujen vasta-arvojen yhteissumma. Komissio määrittää sen valuuttamarkkinoilla päivittäin todettujen vaihtokurssien perusteella. Päivittäiset vaihtokurssit eri kansallisissa valuutoissa julkaistaan Euroopan yhteisöjen virallisessa lehdessä. Saksan liittotasavallan hallituksen edustajan julistus lisäpöytäkirjan ja rahoitusta koskevan pöytäkirjan soveltamisesta Berliiniin Lisäpöytäkirjaa ja rahoitusta koskevaa pöytäkirjaa sovelletaan myös Berliinin osavaltioon (Land), jollei Saksan liittotasavallan hallitus ole antanut muille sopimuspuolille päinvastaista julistusta kolmen kuukauden kuluessa pöytäkirjan voimaantulosta. Saksan liittotasavallan hallituksen edustajan julistus käsitteen Saksan kansalainen määrittelystä Kaikki Saksan liittotasavallan perustuslain mukaan saksalaiset katsotaan Saksan liittotasavallan kansalaisiksi. Kirjeenvaihto pöytäkirjojen täytäntöönpanosta ennen niiden voimaantuloa Brysselissä 8. helmikuuta 1977 Arvoisa Puheenjohtaja, Minulla on kunnia ilmoittaa, että välittömästi pöytäkirjojen ja niihin liittyvien yhteisön sisäisten asiakirjojen allekirjoittamisen jälkeen yhteisö on valmis yhteistyössä hallituksenne kanssa: - aloittamaan valmistelevat työt yhteistyön toteuttamiseksi siten, että käytännön toiminta voi käynnistyä heti lisäpöytäkirjan tultua voimaan, - jatkamaan tätä varten ETY-Israel-sekakomitean 7 päivänä kesäkuuta 1976 perustaman työryhmän työtä sellaisten tietojen keräämiseksi ja analysoimiseksi, joiden avulla voidaan todeta yhteistyön mahdollisuudet Israelin tässä yhteydessä esittämien pyyntöjen perusteella, - tutkimaan rahoitusyhteistyötä koskevien määräysten mukaisesti Israelin tai muiden edunsaajien Israelin suostumuksella esittämiä hankkeita, kuitenkin niin, että kyseiset hankkeet voidaan lopullisesti hyväksyä vasta rahoitusta koskevan pöytäkirjan voimaantulon jälkeen. Olisin kiitollinen, jos voisitte vahvistaa vastaanottaneenne tämän kirjeen. Vastaanottakaa, Arvoisa Puheenjohtaja, korkeimman kunnioitukseni vakuutus. Maurice FOLEY Euroopan talousyhteisön valtuuskunnan puheenjohtaja Brysselissä 8. helmikuuta 1977 Arvoisa Puheenjohtaja, ilmoitan täten vastaanottaneeni tänään kirjeenne, joka kuuluu seuraavasti: "Minulla on kunnia ilmoittaa, että välittömästi pöytäkirjojen ja niihin liittyvien yhteisön sisäisten asiakirjojen allekirjoittamisen jälkeen yhteisö on valmis yhteistyössä hallituksenne kanssa: - aloittamaan valmistelevat työt yhteistyön toteuttamiseksi siten, että käytännön toiminta voi käynnistyä heti lisäpöytäkirjan tultua voimaan, - jatkamaan tätä varten ETY-Israel-sekakomitean 7 päivänä kesäkuuta 1976 perustaman työryhmän työtä sellaisten tietojen keräämiseksi ja analysoimiseksi, joiden avulla voidaan todeta yhteistyön mahdollisuudet Israelin tässä yhteydessä esittämien pyyntöjen perusteella, - tutkimaan rahoitusyhteistyötä koskevien määräysten mukaisesti Israelin tai muiden edunsaajien Israelin suostumuksella esittämiä hankkeita, kuitenkin niin, että kyseiset hankkeet voidaan lopullisesti hyväksyä vasta rahoitusta koskevan pöytäkirjan voimaantulon jälkeen. Olisin kiitollinen, jos voisitte vahvistaa vastaanottaneenne tämän kirjeen." Minulla on kunnia ilmoittaa vastaanottaneeni kirjeenne. Vastaanottakaa, Arvoisa Puheenjohtaja, korkeimman kunnioitukseni vakuutus. Eliashiv BEN-HORIN Israelin valtuuskunnan puheenjohtaja Kirjeenvaihto yhteistyöstä tieteen, teknologian ja ympäristönsuojelun alalla Brysselissä 8. helmikuuta 1977 Arvoisa Puheenjohtaja, Minulla on kunnia ilmoittaa, että lisäpöytäkirjan 4 artiklassa tarkoitetun tieteen, teknologian ja ympäristönsuojelun alan yhteistyön osalta Israelin hallitus aikoo esittää yhteistyöneuvostolle pyynnöt, jotka koskevat erityisesti: - Israelin osallistumista tiettyihin yhteisön edun mukaisiin tutkimustoimiin, joista Israelilla on erityisosaamista, - tieteellisten ja teknologisten tietojen vaihtoa keskinäiseksi eduksi, - yhteisten tutkimusohjelmien toteuttamista Israelin ja yhteisön välillä teknologian, sovellettujen tieteiden ja teollisen tutkimus- ja kehittämistoiminnan alalla, - israelilaisten tieteellisten laitosten sisällyttämistä yhteisön välillisen tieteellisen tutkimustoiminnan sopimuspuolten joukkoon. Olisin kiitollinen, jos voisitte vahvistaa vastaanottaneenne tämän kirjeen. Vastaanottakaa, Arvoisa Puheenjohtaja, korkeimman kunnioitukseni vakuutus. Eliashiv BEN-HORIN Israelin valtuuskunnan puheenjohtaja Brysselissä 8. helmikuuta 1977 Arvoisa Puheenjohtaja, ilmoitan täten vastaanottaneeni tänään kirjeenne, joka kuuluu seuraavasti: "Minulla on kunnia ilmoittaa, että lisäpöytäkirjan 4 artiklassa tarkoitetun tieteen, teknologian ja ympäristönsuojelun alan yhteistyön osalta Israelin hallitus aikoo esittää yhteistyöneuvostolle pyynnöt, jotka koskevat erityisesti: - Israelin osallistumista tiettyihin yhteisön edun mukaisiin tutkimustoimiin, joista Israelilla on erityisosaamista, - tieteellisten ja teknologisten tietojen vaihtoa keskinäiseksi eduksi, - yhteisten tutkimusohjelmien toteuttamista Israelin ja yhteisön välillä teknologian, sovellettujen tieteiden ja teollisen tutkimus- ja kehittämistoiminnan alalla, - israelilaisten tieteellisten laitosten sisällyttämistä yhteisön välillisen tieteellisen tutkimustoiminnan sopimuspuolten joukkoon. Olisin kiitollinen, jos voisitte vahvistaa vastaanottaneenne tämän kirjeen." Minulla on kunnia ilmoittaa vastaanottaneeni kirjeenne. Voin täsmentää, että yhteistyöneuvostolle esitettyjä pyyntöjä tarkastellaan niiden ansioiden mukaan sopimuksessa ja sen lisäpöytäkirjassa yhteistyön täytäntöönpanon alalla määrättyjen menettelyjen ja määräysten mukaisesti. Vastaanottakaa, Arvoisa Puheenjohtaja, korkeimman kunnioitukseni vakuutus. Maurice FOLEY Euroopan talousyhteisön valtuuskunnan puheenjohtaja